Il-Kummissjoni Ewropea - Stqarrija għall-istampa L-Unjoni Ewropea u l-Istati Uniti jiffirmaw ftehim dwar l-importazzjonijiet ta' ċanġa ħielsa mill-ormoni Washington, DC, , it-2ta' awissu 2019 L-Unjoni Ewropea u l-Istati Uniti, rappreżentati rispettivament minn Stavros Lambrinidis, l- Ambaxxatur tal-UE għall-Istati Uniti u Jani Raappana, il-Viċi Kap tal-Missjoni għall-Presidenza Finlandiża tal-Kunsill tal-UE, u minn Robert Lighthizer, ir-Rappreżentant tal-Kummerċ tal-Istati Uniti, illum iffirmaw ftehim f'Washington D.C. li jirrevedi l-funzjonament tal-kwota eżistenti għall- importazzjoni ta' ċanga ħielsa mill-ormoni fl-UE. Dan huwa riżultat ieħor tal-kooperazzjoni promossa mid-Dikjarazzjoni Konġunta maħruġa mill- Presidenti Juncker u Trump f'Lulju 2018 li tistabbilixxi aġenda kummerċjali bilaterali pożittiva bejn l- UE u l-Istati Uniti. Fl-2009, l-Unjoni Ewropea u l-Istati Uniti kkonkludew Memorandum ta' Qbil (MtQ), li ġie rivedut fl- 2014, li jipprovdi soluzzjoni għal tilwima twila fi ħdan id-WTO rigward l-użu ta' ċerti ormoni li jippromwovu t-tkabbir fil-produzzjoni taċ-ċanga. Skont il-ftehim, l-UE poġġiet għad-dispożizzjoni kwota ta' 45,000 tunnellata ċanga mhux trattata bl-ormoni għall-fornituri li jikkwalifikaw, fosthom l- Istati Uniti. Il-ftehim iffirmat illum huwa kompletament konformi mar-regoli tad-WTO u jistabbilixxi li 35,000 tunnellata minn din il-kwota issa se jiġu allokati lill-Istati Uniti, imqassma fuq perjodu ta' seba' snin, u l-ammont li jifdal jibqa' disponibbli għall-esportaturi l-oħra kollha. Il-volum kumplessiv tal-kwota stabbilit fl-2009 jibqa' l-istess, bħall-kwalità u s-sikurezza ta' ċanga importata fl-UE, li se jibqgħu konformi mal-istandards Ewropej għoljin. Il-ftehim ġie negozjat fuq il-bażi ta' mandat mill-Istati Membri tal-UE u ġie approvat minnhom fil- Kunsill fil-15 ta' Lulju 2019. Il-Kunsill issa se jirrakkomanda l-ftehim lill-Parlament Ewropew għal approvazzjoni formali, sabiex ikun jista' jidħol fis-seħħ fil-futur qrib. Għal aktar informazzjoni L-UE u l-Istati Uniti jilħqu ftehim dwar l-importazzjonijiet ta' ċanga bla ormoni Il-Kummerċ bejn l-UE u l-Istati Uniti: Il-Kummissjoni Ewropea tirrakkomanda li tinqata' t-tilwima twila tad-WTO Il-Kummissjoni Ewropea tilqa' l-appoġġ tal-Istati Membri biex tinqata' t-tilwima mal-Istati Uniti Kuntatti mal-istampa: Mistoqsijiet ġenerali mill-pubbliku: Europe Direct bit-telefown fuq 00 800 67 89 10 11 jew bl - e-mail
Extracted from L-Unjoni_Ewropea_u_l-Istati_Uniti_jiffirmaw_ftehim_dwar_l-importazzjonijiet_ta___an_a__ielsa_mill-ormoni.pdf